Discussió:Antonia Louisa Brico

message: L'article està farcit de judicis d'opinió sobre la seva discriminació no fonamentats en els enllaços posats a més de fer generalitzacions. Les referències a les seves dificultats haurien de limitar-se a allò que es pugui extreure dels enllaços i no apel·lar a un "coneixement comú". Jordi2023 (disc.) 14:14, 25 maig 2023 (CEST)
replies: text: @Jordi2023 Si bé la Viquipèdia no és perfecte, l'article es va crear dins del Viquiprojecte:Esmuc coordinat pel Departament de Musicologia de l'Esmuc amb notable èxit. Quines són les parts de l'article que no trobeu adients?-- Docosong (disc.) 14:25, 25 maig 2023 (CEST)
replies: text: :Res és perfecte ni ho serà (fins i tot a la Viquipèdia anglesa s'hi veuen coses que fan feredat), però això ho anem perfeccionant entre tots. Cito els fragments que grinyolen:

text: :"Exemple per a molts de superació i perseverança": Opinió, però no em sembla greu

text: :"la seva destresa com a directora va xocar sempre amb la seva condició femenina. La premsa, els alts càrrecs de diverses orquestres i sobretot la marginació social i laboral de les dones pròpia de la societat que la va veure créixer, van denegar-li el reconeixement que mereixia." : Això necessita documentació

text: :" en aquella època, la direcció no es considerava una feina per a dones" : Aquí veig que surt a la cita 3, per tant perfecte, si bé veiem com a Europa la van contractar, per tant potser caldria especificar

text: :"malgrat les dificultats que li començava a representar el fet de ser dona i dedicar-se a la direcció d'orquestra" : Falten exemples documentats

text: :"haver d'enfrontar-se a les intoleràncies més radicals" : Falta citacions, aquí sí

text: :Per exemple, la cita (3) és perfecta, cap objecció.

text: :"Brico va fundar-la per reivindicar la dona com a instrumentista i música, com algú que podia tocar perfectament el corn anglès o el trombó.": Això ho va declarar ella?

text: :L'article dóna a entendre una discriminació per sexe global, quan obté bones posicions primer a Europa i després a EEUU

text: :"Malgrat la posició social inferior de les dones en aquella l'època" Això requereix documentació. Caldria agafar algun estudi de sostre de vidre, professions vedades o altres, però no generalitzar d'aquesta manera, o redactar-ho d'alguna altra forma.

text: :"Tots els projectes que va dur a terme van ser simples encàrrecs, o projectes d'iniciativa pròpia.": No crec que les posicions que havia tingut fins llavors, d'alt nivell, encara que fossin temporals, fossin "simples encàrrecs".

text: :La font (4) és un simple blog. Amb pinces les opinions que aboca.

text: :" fruit de la intolerància masclista." : No ho trobo un llenguatge neutral.

text: :"Antonia Brico exemplifica la falta d'interès en tot allò liderat i protagonitzat per la dona, en una primera meitat del segle XX on tantes produccions culturals es deuen a artistes dones." : Aquesta part és pura opinió, a part de contradir-se entre les dues afirmacions. Tampoc em sembla que estigui a cap de les fonts citades, i encara que ho fos, no és neutral.

text: :"va ser sempre ignorada pel fet de ser una dona": Això requereix demostració, i contrastar-ho amb els motius del seu rebuig durant la selecció pel lloc.

text: :"Antonia Brico mantindria una relació intensa amb diversos homes durant la seva vida, tot i que mai es va casar." Ho posaria en un apartat de vida personal, juntament amb la seva infància, però hi ha tant poca cosa que poder no cal.

text: :La comparativa amb la directora russa és adequada, si bé veig que no té article a cap? viquipèdia.

text: :"va fer palesa la ironia del destí (i sobretot, de l'era postmoderna)."  No em sembla neutral. És més literatura que un article enciclopèdic.

text: :Per tant, sense haver d'eliminar l'article ni deixar-lo en dues línies, que no és el cas perquè la seva vida està prou ben documentada, el fet que hi hagin poques fonts com diu la part final del propi article, no justifica els punts que he remarcat a dalt. Jordi2023 (disc.) 14:57, 25 maig 2023 (CEST)
replies: text: :: Viquipèdia:llanceu-vos-hi!. Pau Cabot · Discussió 06:52, 26 maig 2023 (CEST)
thread_title:  Article esbiaixat